OpenLLM-France/wikimedia huggingface dataset:
# FUBAR (telesaila)

FUBAR estatubatuar ekintzazko telesail komikoa da, Nick Santorak Netflixerako sortua.

## Sinopsia

Oharra: Atal honek istorio osoa edo amaiera argitzen du.
Erretiroa hartzeko atarian, bere alaba ere agente sekretu gisa dabilela jakin, Luke Brunnerrek azken misio bat martxan jarriko du.

## Aktoreak

* Arnold Schwarzenegger: Luke Brunner
* Monica Barbaro: Emma Brunner
* Milan Carter: Barry
* Jay Baruchel: Carter
* Aparna Brielle: Tina
* Andy Buckley: Donnie
* Fortune Feimster: Ruth "Roo"
* Barbara Eve Harris: Dot
* Gabriel Luna: Boro
* Fabiana Udenio: Tally
* Travis Van Winkle: Aldon

## Erreferentziak

* ↑ «Fubar» Berria 2023-05-27 CC BY-SA 4.0 lizentziapean.

## Kanpo estekak

* Datuak: Q114566520
# FTSE 100

FTSE 100 indizea, arruntki Footsie 100 ahoskatua, Financial Timesek argitaratzen du. Londresko burtsako 100 baliorik nagusienek osatzen dute. FTSE Financial Times Stock Exchangen akronimoa da. FTSE 100aren adierazle nagusia FTSE 100 Indexa da. Indizea 1000ko oinarrizko maila batekin garatu zen 1984ko urtarrilak 3an.
Indizea osatzen duten enpresen burtsa kapitalizazioa, Londresko burtsaren balio osoaren %70a da. Balioak kapitalizazioaren irizpidearen arabera neurtzen dira. Hiru hilabetetik behin berrikuskatzen da, martxoa, ekaina, iraila eta abenduko lehen ostiralean. Ekitaldiak astelehenetik ostiralera egiten dira.

## Historia

FTSE 100 indizeak bere igoeraren errekorra lortu zuen 2008ko irailak 19ko ekitaldi batean %9,33 batekin, subprime hipoteken krisian.

## FTSE 100 osatzen duten enpresak

100 enpresa daude indizean, baina indizea 102 baliok osatzen dute, bi akzio mota baitaude Royal Dutch Shell eta Schrodersentzat. Zerrenda honek 2011ko maiatzak 25eko berrikuspen efektiboa isladatzen du:
* 3i
* Admiral Group
* Aggreko
* AMEC
* Anglo American
* Antofagasta
* ARM Holdings
* Associated British Foods
* AstraZeneca
* Autonomy Corporation
* Aviva
* BAE Systems
* BG Group
* BHP Billiton
* BP
* BT Group
* Barclays
* British American Tobacco
* British Land Company
* British Sky Broadcasting Group
* Burberry Group
* Cairn Energy
* Capita Group
* Capital Shopping Centres Group
* Carnival
* Centrica
* Compass Group
* Diageo
* Essar Energy
* Eurasian Natural Resources Corporation
* Experian
* Fresnillo
* G4S
* GKN
* GlaxoSmithKline
* Glencore International
* HSBC
* Hammerson
* Hargreaves Lansdown
* ICAP
* IMI
* ITV
* Imperial Tobacco
* Inmarsat
* International Airlines Group
* InterContinental Hotels Group
* International Power
* Intertek Group
* Investec
* Johnson Matthey
* Kazakhmys
* Kingfisher
* Land Securities Group
* Legal & General
* Lloyds Banking Group
* Lonmin
* Man Group
* Marks & Spencer
* Wm Morrison Supermarkets
* National Grid
* Next
* Old Mutual
* Pearson
* Petrofac
* Prudential
* RSA Insurance Group
* Randgold Resources
* Reckitt Benckiser
* Reed Elsevier
* Resolution
* Rexam
* Rio Tinto Group
* Rolls-Royce Group
* Royal Bank of Scotland Group
* Royal Dutch Shell
* SABMiller
* Sage Group
* J Sainsbury
* Schroders
* Scottish and Southern Energy
* Serco Group
* Severn Trent
* Shire
* Smith & Nephew
* Smiths Group
* Standard Chartered Bank
* Standard Life
* Tesco
* TUI Travel
* Tullow Oil
* Unilever
* United Utilities
* Vedanta Resources
* Vodafone
* WPP Group
* Weir Group
* Whitbread
* Wolseley
* Wood Group
* Xstrata

## Kanpo estekak

* Datuak: Q466496
# FVC

FVC ingelesezko Forced Vital Capacityren akronimoa, Bizi Edukiera Bortxatua, alegia. Pazienteak inspirazio bortxatutik espirazio bortxatura (airea indarrez ateraz) biriketatik botatzen duen aire bolumena adierazten du. Neurri hau adin, sexu eta pisu berdineko pertsona eredu osasuntsuaren neurri teorikoarekin alderatzen da, ehunekotan azalduz. Balore normalak % 80tik gorakoak dira, hortik beherakoek murrizketa edo sindrome murriztailea iradokitzen dutelarik.

## Kanpo estekak

* Datuak: Q660995
# FX (telebista katea)

FX ordaindutako telebista kate estatubatuarra da Walt Disney Company konpainiaren Walt Disney Television unitatearen jabetza, FX Networks, LLC enpresaren bidez. Kaliforniako Century City-ko Fox Studios-en lotean du egoitza. FX 1994ko ekainaren 1ean jarri zen abian hasiera batean. Sarearen jatorrizko programazioak kable bidezko kanal premiumen estandarrak lortu nahi ditu gai eta eduki helduei, kalitate handiko idazketari, zuzendaritzari eta antzezpenari dagokionez. FXM eta FXX ahizpak 1994an eta 2013an jarri ziren abian. FX-k antzerki filmen eta lurreko sareko sitcomen errepikapenak ere egiten ditu. Iragarkirik gabeko edukia FX + premium harpidetza zerbitzuaren bidez egon zen eskuragarri 2019ko abuztuaren 21ean itxi zuten arte.
2018ko irailean, Estatu Batuetan, gutxi gorabehera, 89,2 milioi telebista etxek (kablea duten etxeen% 96,7) eskuragarri dute FX. Estatu Batuetako sare enblematikoaz gain, "FX" izenak mundu osoko hainbat herrialdetako ordaindutako telebista kate batzuei baimena ematen die.

## Kanpo estekak

* (Gaztelaniaz) FXren webgune ofiziala
* Datuak: Q651228
* Multimedia: FX (television network) / Q651228
# Etxamendi

Etxamendi zenbait lagunen deitura da:

## Euskal herritarrak

* Eñaut Etxamendi (1935 -): idazle, irakasle, laborari eta abeslari baxenabartarra.
** Etxamendi eta Larralde: aurrekoak eta Allande Larraldek osatutako taldea.
* Mañex Etxamendi Ofizialdegi (1934 - 1971): Buztintzeko bertsolaria, ondorengoaren iloba.
* Mañex Etxamendi (1873 - 1960): Ezterenzubiko idazle eta bertsolaria.
* Joan Etxamendi, Borddel (1792 - 1879): Luzaideko bertsolaria, aurreko bien urruneko senidea.

## Beste leku batzuetakoak

* Washington Etchamendi (1921 - 1976): Uruguaiko futbol entrenatzailea.

## Erreferentziak

* ↑ Auzo-erdaretarako sortutako grafietan Etchamendy, Etchamendi eta Echamendi.

## Ikus, gainera

* John Etchemendy

## Kanpo estekak

* Datuak: Q12257353
# Etxano (Oloritz)

    Ez nahasi Etxanorekin, Zornotzako auzoa.
Etxano Orbaibarrako Oloritz udalerriko herri hustu bat da, Euskal Herriko Nafarroa Garaia lurraldean kokatuta, Erdialdea eskualdean.
Bertako biztanleak etxanoarrak ziren.

## Izena

Etxano beste hizkuntza batzuetan ere ezagutzen da, hala nola:
* gaztelaniaz: Echano ("etxáno" ahoskatua)
Gainera, toponimoa hainbat modutan agertu da historian zehar:
* Echano (1264)
* Echano (1534)
* Echano (1704)
* Echano (1802)
* Etxano (1930)
* Etxano (1997)

## Historia

Tibalt II.a Nafarroakoa erregeak hilketetatik salbuetsi zuen 1264an, ibarra bereko beste toki batzuekin batera. XIV. mendean 8 su zituen eta 1442 baino lehen despopulatu bide zen. Karlos Bianako Printzeak 1445ean Martin Migel Orizini eman zion, Joan II.ak Fernando Oloritzi 1451n eta XVI. mendean Liñan komendadorearena zen. Garai hartan abadia bat zegoen, San Petriri eskainitako elizak jarraitzen zuena.
Orbaibar administratiboki zatitu zenean, Etxano herri hustua Oloritz udalerrian geratu zen.

## Ondasun nabarmenak

* San Petri baseliza, XII. mendean eraikitako krisitiau eliza, erromaniko estiloan.

## Oharrak

* ↑ /et͡ʃáno/ ahoskatua (laguntza) Azentua: zorrotza bigarren silaban

## Erreferentziak

* Jose Maria Jimeno Jurio (zuzendaria), Nafarroako toponimia eta mapagintza. XXXV, Iruñea, 1996. ISBN 84-235-1505-2.
* ↑ Euskaltzaindia: Euskal Onomastikaren Datutegia.
* ↑ «Etxano - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Oloritz
* Orbaibar
* Erdialdea
* Erriberriko merindadea
* Nafarroa Garaia

## Kanpo estekak

* Datuak: Q112323279
# Etxanobetarren lorategia (Gasteiz)

Etxanobetarren lorategia Gasteizko lorategi bat da. Haurrentzako jolas-gunea eta txakurrentzako gunea ere badu.

## Kokapena

Gasteizko Alde Zaharrean dago. Santa Maria eta Frai Zakarias kaleen artean. Hiru sarrera ditu, bi Frai Zakarias Martinez kalean eta beste bat Santa Maria kalean, Landatxo gizarte etxearen parean.

## Historia

1886 urtean eraikitako Etxanobetarren etxearen lorategia da.

## Txakurrak

2015eko martxoan gune bat hesitu zuten bertan txakurrak aske ibil daitezen. Gainontzeko eremuetan debekatuta dago txakurrak sartzea.

## Irekiera orduak

Egunero irekitzen du, 10:00etatik 20:00etara neguan eta 10:00etatik 22:00etara udan.

## Gasteizko zinemaldiko eskuak

XXI mendearen hasieran Gasteizen ospatzen zen Zinemaldian parte hartzen zuten aktoreek eskuak jartzen zituzten buztinez betetako plaka batzuetan. Buztina lehortzean eskuen arrastoa geratzen zen, sinadura moduan. Plaka horiek ikusgai daude parkean.

## Kanpo estekak

* Datuak: Q58280003
# Etxanobe (jatetxea)

Etxanobe Bilboko Abandoibarra etorbidean zegoen jatetxea izan zen, Euskalduna jauregiaren goiko aldean hain zuzen ere. Bertoko sukaldariburua Fernando Canales zuen.
Euskal gastronomian oinarritutako sukaldaritza berria egiten duen jatetxe honek Michelin Gidaren izar bat lortu zuen.
2017an ateak ixtea erabaki zuten eta proiektu berri bat hastea: Etxanobe Atelier izenekoa.

## Erreferentziak

* ↑ (Gaztelaniaz) Domínguez, Koldo. (2015/11/25). «El Zarate de Bilbao, única nueva estrella Michelin en Euskadi» El Correo.
* ↑ EiTB. (2015/11/25). 27 Michelin izar, Euskadiko sukaldaritzaren zeruan. .
* ↑ (Gaztelaniaz) «Canales deja el Euskalduna para abrir un nuevo restaurante en Bilbao» Deia 2017/05/03.

## Kanpo estekak

* Webgune ofiziala
* Datuak: Q21571745
# Etxanobetarren etxea (Gasteiz)

Etxanobetarren etxea Gasteizko Alde Zaharrean dagoen etxea da.

## Kokapena

Santa Maria kalearen 11. zenbakian dago. Alde batean Santa Maria kalea bera dauka, beste batean Euskal Herriaren Adiskideen Elkarteren kalea eta beste bi aldeetan Etxanobetarren lorategia.

## Historia

1805 urtean eraiki zuen Manuel Etxanobe ingeniariak.

## Kanpo estekak

Etxanobetarren etxea Eusko Jaurlaritzaren kultura ondarearen webgunean.
* Datuak: Q58324668
# Etxanobe Foru Korporazioa

Etxanobe Foru Korporazioa edo XII. legealdiko Bizkaiko Foru Korporazioa 2023ko uztailaren 7tik aurrera agintean dagoen Bizkaiko Foru Gobernua da, 2023ko Bizkaiko Batzar Nagusietarako hauteskundeen ondoren osatua. Batzar Nagusiek Elixabete Etxanobe izendatu zuten Bizkaiko Ahaldun Nagusi, gehiengo osoz EAJ eta PSE-EEren babesarekin. Historian lehen aldiz, emakume bat da ahaldun nagusia. Gainera, 10 kidetik 8 emakumeak dira.

## Foru Korporazioa

* EAJ/PNV
* PSE-EE
| Saila | Erretratua | Erretratua | Izena | Legegintzaldia | Legegintzaldia | Err. |
| Saila | Erretratua | Erretratua | Izena | Hasiera | Amaiera | Err. |
| Ahaldun Nagusia | | | Elixabete Etxanobe Landajuela | 2023ko uztailaren 5a | Karguan | |
| Lehen Ahaldun Nagusiordea | | | Ainara Basurko Urkiri | 2023ko uztailaren 7a | Karguan | |
| Ekonomia Sustatzeko Saila | | | Ainara Basurko Urkiri | 2023ko uztailaren 7a | Karguan | |
| Bigarren Ahaldun Nagusiordea | | | Teresa Laespada Martinez | 2023ko uztailaren 7a | Karguan | |
| Enplegua, Gizarte Kohesioa eta Berdintasuna Sustatzeko Saila | | | Teresa Laespada Martinez | 2023ko uztailaren 7a | Karguan | |
| Herri Administraziorako eta Erakunde Harremanetarako Saila | | | Ager Izagirre Loroño | 2023ko uztailaren 7a | Karguan | |
| Foru Aldundiko idazkaria | | | Ager Izagirre Loroño | 2023ko uztailaren 7a | Karguan | |
| Ogasun eta Finantza Saila | | | Itxaso Berrojalbiz Zabala | 2023ko uztailaren 7a | Karguan | |
| Gizarte Ekintza Saila | | | Amaia Antxustegi Ziarda | 2023ko uztailaren 7a | Karguan | |
| Euskara, Kultura eta Kirol Saila | | | Leixuri Arrizabalaga Arruza | 2023ko uztailaren 7a | Karguan | |
| Azpiegituretarako eta Lurralde Garapenerako Saila | | | Imanol Pradales Gil | 2023ko uztailaren 7a | Karguan | |
| Garraioak, Mugikortasuna eta Turismoa Sustatzeko Saila | | | Sonia Perez Ezquerra | 2023ko uztailaren 7a | Karguan | |
| Ingurune Naturala eta Nekazaritza Sustatzeko Saila | | | Arantzazu Atutxa Lejarreta | 2023ko ekainaren 30a | Karguan | |

## Erreferentziak

* ↑ «EAJk eta PSE-EEk Bizkaiko gobernu akordioa itxi dute inbestidurarako ordu batzuk falta direnean» EITB 2023-07-04 (Noiz kontsultatua: 2023-07-07).
* ↑ «Elixabete Etxanobe Bizkaiko ahaldun nagusi izendatu dute, EAJren eta PSEren botoekin» EITB 2023-07-05 (Noiz kontsultatua: 2023-07-07).
* ↑ «Elixabete Etxanoberen Gobernuan emakumeek gehiengoa izango dute, eta bost diputatu berri izango dira» EITB 2023-07-05 (Noiz kontsultatua: 2023-07-07).
* ↑ Bizkaiko Batzar Nagusiak 2023ko uztailaren 5ean hartutako Erabagia, Elixabete Etxanobe Landajuela andrea Bizkaiko Ahaldun Nagusi izendatzen dauena.. Bizkaiko Aldizkari Ofiziala (Noiz kontsultatua: 2023-07-07).
* 1 2 3 4 5 6 7 8 9 «Ahaldun Nagusiaren 170/2023 FORU DEKRETUA, uztailaren 6koa, foru-diputatuen izendapena xedatzen duena.» Bizkaiko Aldizkari Ofiziala (Bizkaiko Aldizkari Ofiziala) (Noiz kontsultatua: 2023-07-07).
* ↑ Ahaldun Nagusiaren 171/2023 FORU DEKRETUA, uztailaren 6koa, idazkari izango den foru-diputatua izendatzen duena. Bizkaiko Aldizkari Ofiziala (Noiz kontsultatua: 2023-07-07).
# Fontanigorda

Fontanigorda Italiako udalerri bat da. Genovako probintzian kokatuta dago, Liguria eskualdean. 233 biztanle ditu, 16,16 kilometro koadroko azaleran banatuta.

## Mugakideak

Fontanigordak honako udalerri hauekin egiten du muga:
Montebruno Rezzoaglio Fascia Rovegno

## Kanpo estekak

* Datuak: Q266326
* Multimedia: Fontanigorda / Q266326
# Fontanile

Fontanile Italiako udalerri bat da. Astiko probintzian kokatuta dago, Piemonte eskualdean. 486 biztanle ditu, 8,13 kilometro koadroko azaleran banatuta.

## Mugakideak

Fontanilek honako udalerri hauekin egiten du muga:
Alice Bel Colle Castel Boglione Castelletto Molina Mombaruzzo Quaranti Castel Rocchero Nizza Monferrato

## Kanpo estekak

* Datuak: Q17810
* Multimedia: Fontanile / Q17810
# Fontanita

Fontanita karbonato motako minerala da.

## Ezaugarriak

Fontanita karbonato mineralaren formula kimikoa hau da: ${\ce {Ca(UO2)3(CO3)4 * 3H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Fontanite: Mineral information, data and localities.» www.mindat.org (Noiz kontsultatua: 12-05-2019).
# Fontaneto d'Agogna

Fontaneto d'Agogna Italiako udalerri bat da. Novarako probintzian kokatuta dago, Piemonte eskualdean. 2.579 biztanle ditu, 21,17 kilometro koadroko azaleran banatuta.

## Mugakideak

Fontaneto d'Agognak honako udalerri hauekin egiten du muga:
Cavaglietto Cavallirio Cureggio Ghemme Suno Borgomanero Cavaglio d'Agogna Cressa Romagnano Sesia

## Kanpo estekak

* Datuak: Q22266
* Multimedia: Fontaneto d'Agogna / Q22266
# Fontanetto Po

Fontanetto Po Italiako udalerri bat da. Vercelliko probintzian kokatuta dago, Piemonte eskualdean. 1.034 biztanle ditu, 23,24 kilometro koadroko azaleran banatuta.

## Mugakideak

Fontanetto Pok honako udalerri hauekin egiten du muga:
Gabiano Livorno Ferraris Palazzolo Vercellese Crescentino Moncestino Trino

## Kanpo estekak

* Datuak: Q25066
* Multimedia: Fontanetto Po / Q25066
# Fontaniva

Fontaniva Italiako udalerri bat da. Paduako probintzian kokatuta dago, Veneto eskualdean. 8.048 biztanle ditu, 20,61 kilometro koadroko azaleran banatuta.

## Mugakideak

Fontanivak honako udalerri hauekin egiten du muga:
Carmignano di Brenta Grantorto Cittadella San Giorgio in Bosco

## Kanpo estekak

* Datuak: Q34348
* Multimedia: Fontaniva / Q34348
# Fontanilles

Fontanilles Kataluniako udalerria da, Baix Empordà eskualdean eta Gironako probintzian kokatua. 2009ko urtarrilaren 1eko erroldaren arabera 173 biztanle zituen. 9,29 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 220 | 223 | 247 | 238 | 241 | 212 | 204 | 168 | 140 | 117 | 138 | 173 |

## Ikus, gainera

* Gironako udalerrien zerrenda

## Kanpo estekak

* (Katalanez) Fontanillesko udalaren webgunea.
* Datuak: Q13476
* Multimedia: Fontanilles / Q13476
# Eztarri

    Artikulu hau zintzur, anatomiaren terminoari buruzkoa da; geologian, mendi edo haitz arteko iraganbide estua gaitzat duena beste hau da: «Arroila»
Ornodunen anatomian, eztarria, sama edo zintzurra lepoaren aurrealdea da, aho barrunbearen eta hestegorriaren sarreraren arteko bitartea. Zati bi ditu: faringea eta laringea. Epiglotisa bere ezaugarri nagusienetariko bat da, esofagoa eta trakea banatzen dituelako.

## Ikus, gainera

* Trakeotomia

## Erreferentziak

* ↑ Lur entziklopedietatik hartua.

## Kanpo estekak

* Datuak: Q16364
* Multimedia: Throats / Q16364
# Eztebe Harding

Eztebe Harding (ingelesez: Stephen Harding; frantsesez: Étienne Harding; Sherborne, Dorset, ca. 1050 – Cîteauxko abadia, 1134ko martxoaren 28a) Ingalaterrako apaiz beneditarra izan zen. Cîteauxko abadiaren sortzaileetariko bat izan zen eta bertako hirugarren abadea (1109). Beneditarren araudia Carta caritatis berridatzi zuen (1119) eta San Bernardoren irakaslea izan zen. Jaieguna martxoaren 28an da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/10/05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q728668
* Multimedia: Saint Stephen Harding / Q728668
# Eztarri sakon

Eztarri sakona aho sexu ekintza bat da, zakil tentea bikotekidearen ahoan eztarriraino sartzean datzana. Gainera, eztarrirainoko felazioa egiten ari denak jarduera une oro kontrolpean eduki behar du, bestela sexu erasotzat hartzea gerta liteke.
Eztarri sakona egitea nekeza izan daiteke felazios egiten duenarentzat. Berez, zakilak eztarria ukitzen duenean, zaila izaten baita erreflexuz agertzen den goragaleari eustea. Dena dela, entrenatuz gaindi daiteke.
Delako teknika izendatzen duen terminoak 1972ko Deep Throat film pornografikoan du jatorria.

## Ikus, gainera

* Aho sexu
* Felazio
* Irrumazio

## Kanpo estekak

* Datuak: Q9720
* Multimedia: Deep throat / Q9720
# Eztebe Dragutin

Eztebe Dragutin (serbieraz: Стефан Драгутинj, Stefan Dragutin; hungarieraz: Dragutin István; c. 1244 - 1316ko martxoaren 12a) serbiar agintaria izan zen. 1276tik 1282ra bitartean Serbiako errege izan zen. 1282tik aurrera, Serbiako iparraldea eta (1284tik aurrera) inguruko hungariar banerriak (edo mugako probintziak) barne hartzen zituen erresuma independente bat gobernatu zuen. Hori zela eta «Sirmiako errege» deitu zioten.
Eztebe Uroš I.a Serbiakoa erregearen eta Helena Anjoukoa erreginaren seme nagusia izan zen. Dragutin Katalina Hungariakoarekin ezkondu zen, bere aitak 1268an Bela IV.a Hungariakoa Katalinaren aitonarekin, bake-hitzarmena sinatu ondoren. 1271n, «errege gazte» titulua jaso zuen, aitaren oinordeko izateko eskubidea aitortuz. Bere aitaren aurka matxinatu zen eta, hungariar laguntzarekin, 1276an abdikatzera behartu zuen.
Dragutinek Uroš I.aren politika zentralizatzailea utzi eta amari feudo gisa lurralde handiak eman zizkion. Zaldiketa istripu baten ondoren, 1282an Milutin bere anaiaren alde abdikatu zuen, baina Hungariako mugan zehar zeuden Serbia iparraldeko eskualdeak atxiki zituen. Bi urte geroago, bere koinatuak, Ladislao IV.a Hungariakoak, hiru banerri eman zizkion: Mačva (edo haraindiko Sirmia), Usora eta Soli. Belgrad gobernatu zuen lehen errege serbiarra izan zen. Anaiaren laguntzarekin, 1284 edo 1285ean Braničevoko banerria ere okupatu zuen.
Teorian, Dragutin anaiaren (bere lurralde serbiarrentzat) eta Hungariako erregeen (lau banatuentzat) basailu zen, baina, praktikan, 1290eko hamarkadatik gobernatzaile independente gisa gobernatu zuen bere erresuma. 1301ean, Milutinekin zituen gatazkak gerra ireki bihurtu ziren, eta 1307tik aurrera gertuko jaun hungariarrei maiz eraso zien. Serbiar noble gehienek Dragutinen alde egin zuten, baina, Milutinen mertzenarioek 1311n edo 1312an garaitu ondoren, honekin bakeak egin behar izan zituen. Hil aurretik, monasterio batean sartu eta monje gisa hil zen, V. mendeko santu bizantziarra zen Teoktisto izena hartuz.

## Familia

Zuhaitz genealogikoa :
Stefan the First-Crowned
Stephen II, Ban of Bosnia
Stephen Uroš I of Serbia
Elizabeth of Serbia
Anna Dandolo
Vladislaus of Bosnia
Eztebe Dragutin
Stephen Vladislav II of Syrmia
Ioannes (Kaloioannes) Angelos, Ruler of Srem
Helen of Anjou
Urošica
Matildis of Pozega :

## Erreferentziak

* ↑ (Frantsesez) Bataković, Dušan T., ed. Histoire du peuple serbe. Lausana: L’Age d’Homme, 27-28, 71-72 or. ISBN 9782825119587..
* Datuak: Q290786
* Multimedia: Stefan Dragutin / Q290786
# Eztarriko trabamendu

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Eztarriko trabamendua arnasbideetako buxadura da, normalean akzidentala, baina batzuetan kronikoa, oro har elikagaien irensteak huts egiten duenean, eta erasandako subjektua itotzea eragin dezakeena, baita heriotza ere, azkar konpontzen ez bada. Askotan, txingoma, umeentzako gomazko pilula, hestebete, mahats, puxika, jostailu txikiekin edo gaizki murtxikatutako janari-zati handi bezalako elikagaiekin gertatzen da.
Burmuinetako kalteak izaten hasi aurretik arnasa berreskuratzeko kalkulatzen den denbora ezin da 4 minututik gorakoa izan. Heriotza 6 eta 10 minutu artekoa izan daiteke (gutxi gorabehera eta biktimaren arabera), baina denbora hori pixka bat luza daiteke konorterik gabeko biktimarengan bihotz-biriketako bizkortzea (BBB) aplikatuz.

## Erreferentziak

* ↑ Euskalterm: [Kontsulta-fitxak] [1993]

## Ikus, gainera

* Heimlichen maniobra

## Kanpo-estekak

* Datuak: Q19275831
# Eztebe (martiria)

Eztebe (antzinako grezieraz: Στ γονος, Stéphanos, "koroa" esan nahi duena, eta, hedaduraz, "saria, ohorea, ospea, fama", sarritan izenburu gisa ematen dena eta ez izen gisa) edo Done Ezteba K.o. 36. urtean hil zen Jerusalemen; bere eguna Abenduaren 26an ospatzen du eliza katolikoak. Kristautasunaren lehen martiria bezala gurtzen da tradizioz.
1777ko Bernard Larregiren Zenbeit sainduen bizitzea liburuan, Yaun-doni Eztebe izena ematen dio idazleak.

## Erreferentziak

* ↑ Santutegiko izen ohikoenak. Arau emendatua, zuzendua eta osatua. 66. araua.. Euskaltzaindia..
* ↑ (Ingelesez) «Saint Stephen | Facts, Feast Day, Death, Patron Saint, & Martyr | Britannica» www.britannica.com (Noiz kontsultatua: 2023-06-30).
* ↑ «St. Stephen Bio - St. Stephen's Diaconal Community Association» web.archive.org 2013-12-12 (Noiz kontsultatua: 2023-06-30).
* ↑ «Bernard Larregi: Zenbeit sainduen bizitzea» klasikoak.armiarma.eus (Noiz kontsultatua: 2023-06-30).

## Kanpo estekak

* Datuak: Q161775
* Multimedia: Saint Stephen / Q161775
# Eztebe I.a Báthory

Eztebe I.a Báthory (polonieraz: Stefan Batory, hungarieraz: Báthory István; Szilágysomlyó, 1533ko irailaren 27a - Grodno 1586ko abenduaren 12a) Transilvaniako printzea (1571-1576) eta Bi Nazioen Errepublikako erregea (1576-1586) izan zen.
Poloniako tronura, Sigismundo I.a Poloniakoa erregearen alaba zen Anarekin ezkonduta iritsi zen.
Kulturagatik izan zuen berebiziko interesaren ondorioz, Transilvanian eta Polonian, irakaskuntza instituzio berriak sortu zituen, non klase sozial baxuetako gazteek ere heziketa jaso zezaketen.
Errege boterea sendotzen saiatu zen eta Kontraerreformako neurrien arrakasta mesedetu zuen Polonian, eta, berdin agertu zen tolerante protestante eta ortodoxoekin.
* Datuak: Q54030
* Multimedia: Stefan Batory / Q54030
# Fairbanks udalerria, Sullivan konderria (Indiana)

Fairbanks udalerria Ameriketako Estatu Batuetako Indiana estatuko udalerri bat da, Sullivan konderrian. Azken zentsuaren arabera 721 biztanle zituen, 41.51 milia karratu (107.5 km$^2$) eremuan.

## Ekonomia

2020ko zentsuaren arabera, Fairbanks udalerriak 311 etxebizitza zeuden. Per capita diru-sarrerak 30.207 estatubatuar dolar ziren.

## Kanpo estekak

* Datuak: Q5430034
# Fairbourne

Fairbourne Galesko ipar-mendebaldeko Gwynedd eskualdean dagoen kostaldeko udalerria da.

## Kanpo estekak

* Fairbourne eta inguruetako argazkiak (Ingelesez)
* Datuak: Q3402580
* Multimedia: Fairbourne / Q3402580
# Fairburn (Hego Dakota)

Fairburn Ameriketako Estatu Batuetako inkorporatutako herri bat da. Custer konderrian dago, Hego Dakota estatuan. 60 biztanle ditu, 0,846565 kilometro koadroko azaleran banatuta.

## Ikus, gainera

* Custer konderrian

## Kanpo estekak

* Datuak: Q2734124
* Multimedia: Fairburn, South Dakota / Q2734124
# Fairburn (Georgia)

Fairburn Georgiako estatuko hiri bat da. Columbia konderrian kokatua dago. 2010ean 12.950 biztanle zituen, 43,65 kilometro koadrotan banatuta.

## Ikus, gainera

* Columbia konderria

## Kanpo estekak

* Datuak: Q3261359
* Multimedia: Fairburn, Georgia / Q3261359